CELEX: 31992R3946
Language: el
Date: 1992-12-19
Title: Κανονισμός (ΕΟΚ) αριθ. 3946/92 του Συμβουλίου της 19ης Δεκεμβρίου 1992 για την τροποποίηση, για τρίτη φορά, του κανονισμού (ΕΟΚ) αριθ. 4028/86 σχετικά με κοινοτικές δράσεις για τη βελτίωση και την προσαρμογή των διαρθρώσεων στον τομέα της αλιείας και της υδατοκαλλιέργειας

Avis juridique important

|

31992R3946

Κανονισμός (ΕΟΚ) αριθ. 3946/92 του Συμβουλίου της 19ης Δεκεμβρίου 1992 για την τροποποίηση, για τρίτη φορά, του κανονισμού (ΕΟΚ) αριθ. 4028/86 σχετικά με κοινοτικές δράσεις για τη βελτίωση και την προσαρμογή των διαρθρώσεων στον τομέα της αλιείας και της υδατοκαλλιέργειας  

Επίσημη Εφημερίδα αριθ. L 401 της 31/12/1992 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 3946/92 ΤΟΥ ΣΥΜΒΟΥΛΙΟΥ της 19ης Δεκεμβρίου 1992 για την τροποποίηση,  για τρίτη φορά, του κανονισμού (ΕΟΚ) αριθ. 4028/86 σχετικά με κοινοτικές δράσεις για τη βελτίωση  και την προσαρμογή των διαρθρώσεων στον τομέα της αλιείας και της υδατοκαλλιέργειας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: την συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι η κοινή δράση αναδιάρθρωσης, προσαρμογής και επαναπροσανατολισμού της παραγωγικής ικανότητας  στον τομέα της αλιείας πρέπει να συνεχιστεί με τη βοήθεια του συνόλου των διαθέσιμων μέσων που  είναι κατάλληλα για να εξασφαλιστεί η ορθολογική οργάνωση των διαρθρώσεων των αλιευτικών στόλων και  η επάρκειά τους σε διαθέσιμους πόρους, και αυτό σύμφωνα με τις διατάξεις του τίτλου Ι του  κανονισμού (ΕΟΚ) αριθ. 4028/86 (2) G ότι πρέπει να συμπληρωθεί το φάσμα των μέσων που διαθέτουν τα κράτη μέλη για την εξεύρεση  ισορροπίας μεταξύ της παραγωγικής ικανότητας των στόλων και των διαθέσιμων πόρων, διά της εισαγωγής  στις διατάξεις του κανονισμού (ΕΟΚ) αριθ. 4028/86 της έννοιας της αλιευτικής προσπάθειας, ούτως  ώστε να έχουν τη δυνατότητα τα κράτη μέλη να ανατρέχουν στα μέτρα περιορισμού της αλιευτικής  προσπάθειας των αλιευτικών τους στόλων, κατά τρόπο διαφοροποιημένο, ανάλογα με τα αποθέματα, και να  καθορίσουν τους στόχους εξέλιξης αυτής της αλιευτικής προσπάθειας, κατά τρόπο συντονισμένο και  ισορροπημένο, σε κοινοτικό επίπεδο, στα πλαίσια του πολυετούς προγράμματος προσανατολισμού τους G ότι ο καθορισμός της πριμοδότησης της οριστικής παύσης εκτός της κατ' αποκοπήν, θα αυξήσει  περισσότερο την ευκαμψία της διαχείρισης του συστήματος αυτού G ότι πρέπει ως εκ τούτου, να τροποποιηθεί ο κανονισμός (ΕΟΚ) αριθ. 4028/86, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 4028/86 τροποποιείται ως εξής: 1. Στο άρθρο 1 παράγραφος 1, το στοιχείο δ) αντικαθίσταται από το ακόλουθο κείμενο: «δ) προσαρμογή της αλιευτικής προσπάθειας με προσωρινή ή οριστική παύση της δραστηριότητας  ορισμένων αλιευτικών σκαφών.» 2. Παρεμβάλλεται το ακόλουθο άρθρο: «Άρθρο 1α 1.  Τα κράτη μέλη λαμβάνουν μέτρα προκειμένου να περιορίσουν την αλιευτική προσπάθεια σε επίπεδο  που να συμβιβάζεται με την ισόρροπη εκμετάλλευση των αλιευτικών αποθεμάτων. 2.  Τα μέτρα που αναφέρονται στην παράγραφο 1 συνίστανται στη συνδυασμένη δράση της μείωσης της  παραγωγικής ικανότητας των κοινοτικών αλιευτικών στόλων και στην προσαρμογή των δραστηριοτήτων  τους.». 3. Στο άρθρο 2: - στην παράγραφο 2 στοιχείο α), προστίθενται οι ακόλουθοι όροι: «σε συνάρτηση με την αλιευτική προσπάθεια που καταβάλλεται ανά τμήμα, και εκφράζεται με το γινόμενο  της παραγωγικής ικανότητας επί τη δραστηριότητα G» - στην παράγραφο 6 δεύτερη περίπτωση, οι όροι «μείωσης του συνολικού αλιευτικού δυναμικού»,  αντικαθίστανται από τους όρους «προσαρμογής της αλιευτικής προσπάθειας που καταβάλλεται ανά τμήμα  του στόλου». 4. Στο άρθρο 24 παράγραφος 3, διαγράφεται ο όρος «κατ' αποκοπή». 5. Το παράρτημα Ι τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 19 Δεκεμβρίου 1992. Για το Συμβούλιο Ο Πρόεδρος J. GUMMER   (1) Γνώμη που διατυπώθηκε στις 18 Δεκεμβρίου 1992 (δεν έχει ακόμα δημοσιευθεί  στην Επίσημη Εφημερίδα).  (2) ΕΕ αριθ. L 376 της 31. 12. 1986, σ. 7. Κανονισμός όπως τροποποιήθηκε τελευταία από τον  κανονισμό (ΕΟΚ) αριθ. 2794/92 (ΕΕ αριθ. L 282 της 26. 9. 1992, σ. 3).